Document ID: /fineweb-2-swissfilter-quality_10-filterrobots/filtered/05601.jsonl.gz/90

Presecanjem vrpce otpočeo je program svečanog otvaranja koji su obeležili brojni nastupi asambala, kreativnih radionica, koji su animirali različite prostore u okviru kulturnog centra.
Istovremeno su otvorene i tri muzejske postavke: “Horizont sever-jug” (Orizzonte Nord-Sud), “Solid Ligt Works” Entonija Mekola (Anthony McCall) i “Tićino” (Il Ticino) u Palazzo Reali.
U toku dana je održana i debata zvaničnika na kojoj su pored Marka Boradorija (Marco Borradori) gradonačelnika Lugana, Đovane Mazoni – Breni (Giovanna Masoni Brenni) zamenice gradonačelnika, učestvovali, Norman Gobi (Norman Gobbi) predsednik Vlade Kantona Tićino i Izabela Kazot (Isabelle Chassot) direktorka Federalne kancelarije za kulturu.
Ceremonija je završena u pozorišnoj sali nastupom kompanije Finci Paska (Compagnia Finzi Pasca), a večernjim satima velikim spektaklom na otvorenom u produkciji kompanije Mymoon u saradnji sa LuganoInScena.